Diari Oficial de la Generalitat Valenciana


Sumari del DOGV 9733, del 27-11-2023 (2023/11053)

ACORD número 198/XI, de 24 d'octubre de 2023, de la Mesa de les Corts Valencianes, pel qual s'aprova el Pla de control financer aplicable a les subvencions assignades als grups parlamentaris de les Corts Valencianes durant el període de temps corresponent a l'exercici 2023 de l'XI legislatura (del 26 de juny al 31.12.2023).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9733

Data del DOGV
:   27-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11758


Data del document
:   24-10-2023

Organisme emissor
:   Corts Valencianes

Tipus de document
:   Acord

Descriptors 

:   * Corts Valencianes

ACORD número 198/XI, de 24 d'octubre de 2023, de la Mesa de les Corts Valencianes, pel qual s'aprova el Pla de control financer aplicable a les subvencions assignades als grups parlamentaris de les Corts Valencianes durant el període de temps corresponent a l'exercici 2023 de l'XI legislatura (del 26 de juny al 31.12.2023). [2023/11579]  
Mesa de les Corts Valencianes  
Considerant que l'Acord de la Mesa de les Corts Valencianes 1.284/X, de 2 de març, adoptat d'acord amb la Comissió de Govern Interior, recull les Normes reguladores de la comptabilitat i el control de les subvencions assignades als grups parlamentaris de les Corts Valencianes i indica en l'apartat primer de la norma setena que «el control intern de les subvencions assignades per les Corts Valencianes als grups parlamentaris serà realitzat per la Intervenció de les Corts Valencianes en la modalitat de control financer».  
Considerant que la norma vuitena de l'esmentat text legal atribueix a la Mesa de les Corts Valencianes la competència per a l'aprovació del Pla de control financer de les subvencions assignades als grups parlamentaris, i que el dit pla ha d'establir l'abast i les línies fonamentals de l'activitat de control que ha de desenvolupar la Intervenció de les Corts Valencianes i, en tot cas, definir les principals àrees de risc que s'han de fiscalitzar en cada exercici.  
Considerant que s'estableix, com a via formal d'aprovació del Pla de control financer, que siga la Intervenció la que en propose l'aprovació a la Secretaria General, la qual l'ha d'elevar a la Mesa de les Corts Valencianes per a l'aprovació i —si s'aprova— ha de notificar-ho als grups parlamentaris i incorporar-lo com a annex al projecte de pressupost de les Corts Valencianes corresponent a cada exercici econòmic.  
  
Considerant que el pla de control s'ha d'estendre a la comprovació de la destinació de les subvencions assignades als grups parlamentaris de les Corts Valencianes, així com el de les aportacions que els grups parlamentaris realitzen als seus respectius partits polítics amb càrrec a aquestes subvencions.  
Considerant que en tot cas el pla de control ha de garantir que es verifiquen els següents extrems:  
a) L'adequada i correcta obtenció de la subvenció.  
b) El compliment per part del beneficiari de les seues obligacions en la gestió i aplicació de la subvenció.  
c) L'adequada i correcta justificació de la subvenció.  
d) La realitat i la regularitat de les operacions que, d'acord amb la justificació presentada pels beneficiaris, han sigut finançades amb la subvenció i, en particular, l'adequació d'aquestes al contingut de la memòria anual o al conveni formalitzat entre el grup parlamentari i el partit polític.  
Considerant que el passat 26 de juny de 2023 es va realitzar la sessió constitutiva de l'XI legislatura i es van crear els nous grups parlamentaris que componen les Corts Valencianes.  
En vista de tots els antecedents anteriorment esmentats i de la proposta elevada per la Intervenció de la cambra, la Mesa de les Corts Valencianes adopta el següent:  
  
ACORD  
  
Primer  
Aprovar el Pla de control financer aplicable a les subvencions assignades als grups parlamentaris de les Corts Valencianes durant el període de temps corresponent a l'exercici 2023 que comprenga l'XI legislatura (des del 26 de juny de 2023 fins al 31 de desembre) amb l'objecte i abast d'actuacions que es contenen en el punt tercer d'aquest acord.  
  
  
Segon  
La Intervenció de les Corts Valencianes durà a terme l'execució de l'esmentat pla i, amb aquesta finalitat, pot:  
a) Proposar, a través de la Secretaria General de les Corts Valencianes i els seus serveis, la col·laboració que resulte necessària per a dotar-se de mitjans adequats i suficients que permeten portar a terme els seus treballs.  
b) Dictar les instruccions que estime convenients per a la correcta execució del pla.  
c) Modificar aquest pla per algun dels motius següents:  
1. A conseqüència de la necessitat d'incloure-hi controls específics a requeriment de la Mesa de les Corts Valencianes.  
2. Per a evitar duplicitats de treballs respecte dels realitzats per altres institucions de control públic.  
2. Per insuficiència de mitjans o altres raons degudament ponderades de les quals s'ha de donar compte a la Mesa de les Corts Valencianes a través de la Secretaria General.  
  
Tercer  
Establir l'objecte i abast de les actuacions de control que s'han de realitzar en els grups parlamentaris de les Corts Valencianes en els termes expressats en el quadre següent:  
  
  
Aquestes actuacions s'han de portar a terme seguint tècniques d'auditoria i requereixen que es pose a la disposició de la Intervenció de les Corts Valencianes, a través de la Secretaria General, el compte justificatiu de les despeses subvencionades a cada grup parlamentari, així com tota la resta de justificants, tant de les despeses com del pagament efectiu d'aquestes, que aquesta requerisca.  
Els grups parlamentaris han de presentar el compte justificatiu en els terminis següents:  
- Compte justificatiu corresponent a despeses del període comprès des del 26 de juny de 2023 fins al 30 de setembre de 2023: s'ha de presentar abans que finalitze el mes de novembre de 2023.  
- Compte justificatiu corresponent a despeses del quart trimestre natural de l'exercici 2023 (octubre, novembre i desembre): s'ha de presentar abans del 15 de febrer de 2024.  
La Intervenció de les Corts Valencianes ha de formular, per a cada període, un únic informe de control financer referit als comptes justificatius objecte d'anàlisi.  
  
Quart. Publicar aquest acord en el Diari Oficial de la Generalitat Valenciana, en el Butlletí Oficial de les Corts Valencianes i en el Portal de Transparència de les Corts Valencianes.  
  
Palau de les Corts Valencianes  
València, 24 d'octubre de 2023  
  
Llanos Massó Linares  
Presidenta  
  
Víctor Soler Beneyto  
Secretari primer